khistorydata/jeongjo-sjw-relations huggingface dataset:
정조 13년
左議政李性源箚曰伏以日昨三製之特命進行蓋以後庭試之規亶出慰多士之意臣猥膺讀券之任考試無狀所取京鄕居首二人乃於前席應試之時或不吐一字或僅具五句表則元無可論賦亦全不成說臣以主試之人登筵目覩慙惶自引之不暇顧何敢攙論及他而科規至嚴不得不竝請拔去矣倖占者旣拔原榜誤取者當獲何罪況連日親試仰貽勞動此尤臣之罪也臣於治箚之際伏見傳敎下者以摠帥之不參籌坐有下敍之命武將懸病相臣請罪乃古規也而緣臣無似不能董飭此又臣不職之一端也伏乞聖明亟降威罰以重試體以肅朝綱焉答曰省箚具悉卿懇所引兩件事過矣卿其安心視事仍傳曰此批答遣史官傳諭于左議政
정조 13년
己酉二月二十九日卯時上詣春塘臺三日製入侍時行都承旨金載瓚行左承旨李時秀行右承旨徐鼎修左副承旨李書九右副承旨李家煥同副承旨南鶴聞假注書趙台榮沈象奎記注官金鳳顯記事官李相璜原任提學徐有防三直提學金憙待敎金祖淳以次侍立上具翼善冠衮龍袍乘輿出協陽門由靑陽門詣春塘臺降輿陞座引儀唱試官以下入就位讀券官右議政蔡濟恭戶曹判書徐有隣漢城判尹李在簡刑曹判書沈頤之行副司直李獻慶兪恒柱對讀官禮曹參議洪文泳行副司直韓晩裕金光默兵曹參議朴宗岳副修撰徐配修李魯述副司果尹光顔俱以黑團領率儒生行四拜禮訖諸試官次次進前上曰時刻已屆而儒生之入場者若是稀少分付四館所催促率入可也載瓚曰殿座已久之後諸生尙不多聚以致設場之過時遲滯本館之不能一一知委卽此可知當該泮堂推考下吏令攸司科治何如上曰依爲之昨日同成均旣承筵敎擧行如是稽滯推考傳旨以館堂捧入可也出擧條濟恭曰春寒料峭夙臨帳殿聖候若何上曰一樣矣昨日金俊儉事一俊儉生死何關而初慮其頗爲張大今則畢燭其虛謊朝廷處分得無濫枉之歸予於昨夜喜而不寐矣濟恭曰聖敎至此不勝欽仰萬萬矣上曰再昨試場恨不以表取京賦取卿之意區別分付初若區別則豈復有金俊儉事乎昨日鄕儒事守禦使亦已聞知否守禦使金鍾秀曰臣則槪聞其爲事甚駭怪而未及詳知矣上曰所謂金俊儉不過極蚩蠢全沒覺人物其杻峴被捉時捕校誘渠以得參今番科榜云爾則渠頗歡躍云其若設心詬罵卽當怖慄之不暇而豈信其誘語爲喜乎卽此可知其本事之虛謊矣且其券中旨意只不襯當於本題而遣辭行語全無指斥當今之處其所納供亦曰嘗謄其高祖重南登科時試券藏置囊中矣入場之後移謄納券云云故考之國朝榜目則果有金重南名字而乃顯廟朝式年榜也題則周召公請不作無益害有益蓋俊儉於渠祖試券所嘗口誦而手謄其所口誦但以其音手謄多舛原字以渠無識無文無怪其然而輒見今番試題之周周公等字便以謂卽渠高祖試券之題乃爲此謄呈之擧而其所移書者字劃則多訛傍而誤偏句法則或折長而連短以致文理之艱晦不屬而如果何益也而又害之等句及項之以厥獒之貢對意馬之馳者分明是請不作無益題之作也凶言云云更無可疑而莫重科試以不着題之他作胡亂書呈者罪亦難赦大臣昨已出擧條明示其委折於中外而俊儉則下送本道令道伯嚴刑懲治矣鍾秀曰今聞聖敎始知本事之如是虛謊而俊儉則果蚩蠢沒覺矣上曰昨以摠戎使受符牌招而卿之無端不進何也鍾秀曰牌面書以見帶帥任而院隷口傳以試官言之故果爲不進矣上曰是則政院之罪也仍命書傳敎曰昨日兼摠戎使牌招時牌面則以守禦使書之口傳則以試官言之以致無端違牌云該房承旨從重推考專由於常時不能檢飭當該實注書汰去上曰沈豐之病勢今則如何頤之曰乍有分效云矣上曰今番戶曹發賣大好紙爲幾卷有隣曰三百卷矣吏曹判書李𡊠曰向來直講崔大奎有先汰後拿之敎其代以本館自辟望入啓受默矣追後聞之則崔大奎汰去有分揀之命而喉院初不頒布於朝紙金吾亦不往復於臣曹本館又不推去原望故全未聞知致此做錯臣則惶恐待罪而原望筒勿施何如上曰卿則勿待罪當該承旨館堂從重推考禁府不卽移關大是不察當該堂上遞差可也出擧條命書傳敎曰雖以嚴科場之意表賦居首人許令拔去而表魁露拙誠無奈而賦魁之只呈五句旣因下敎至於句作之未暢不但與未成篇有異昨以區別分揀之意已有示意於大臣者賦壯元任㸁拔去分揀然則賦三下付會試給分亦在仍舊貫中以此分付上曰再昨旣以表賦各取一人設言於多士表魁拔去之後亦不可以賦魁之拔去分揀謂異闕榜而持難更試之擧以乖各取之言賦壯元應製成篇故拔去安徐而表則闕榜故今以表題試取京鄕通同應試之意承旨宣諭場內有隣頤之承敎寫題擬唐群臣賀幸陝西故宅宴群臣賦詩被之管絃命曰功成慶善樂使童子八佾爲九成之舞與破陳樂偕奏於庭表書畢授引儀貼于板上敎試所承旨曰今日試限定以午時則未初當覆帳儒生若或多有未呈者雖至時限微稟後覆帳可也兵曹判書鄭好仁曰標信祗受雖或差晩不善檢飭使禁軍侍衛不成隊列事極駭然當該禁軍兼別將卞至健汰去何如上曰依爲之出擧條好仁又曰標信祗受不宜遲緩而今日祗受最後於入直禁軍將處至使禁軍侍衛或先於駕前或後於駕後莫重侍衛不成隊列極爲駭然當該標信宣傳官拿問處之何如上曰事勢似然宣傳官分揀標信祗受雖或後時落留駕後無所不可則許多禁旅之衝過衛外所見極爲駭然身爲別將常時若有節制寧有是也大抵難化者氣質如此當該別將不可以進去試所寬恕爲先汰去今該府拿問重勘其委折爲先捧口招以聞可也出擧條時秀曰新除授左邊捕盜大將李漢泰受由在外云上來間他大將兼察何如上曰許遞前望單子入之待下批牌招可也出擧條命書傳敎曰將臣受符體重重務不宜許久委屬新除摠帥交龜然後可以上京統制使使之不多日內辭朝懸題宣敎訖上降座陞輿離春塘臺駕到布帳外後到儒生等見阻於圍帳把門道傍簇立方自外門流入者亦爲前隊衛卒之遮沮亦甚多數上仍命駐輿傳令開帳門許入猶慮外門之外復多若此之類分遣院隷泮吏於通化弘化宣仁等門傳宣特令開帳之意而使之盡爲率入諸生方皆徊徨躊躇及承特敎率入莫不歡忻隨進上曰今見見阻諸生反多於入場之數通而計之似無減於謁聖場中矣及諸生盡入場內駕由靑陽門入協陽門還內諸臣以次退出
정조 13년
己酉二月二十九日午時上御誠正閣科次入侍時行都承旨金載瓚行左承旨徐鼎修假注書沈象奎沈能迪記事官李相璜金祖淳以次進伏訖上曰試官入侍賤臣承命出與讀券官右議政蔡濟恭戶曹判書徐有隣漢城判尹李在簡刑曹判書沈頤之行副司直李獻慶兪恒柱對讀官禮曹參議洪文泳行副司直金光默韓晩裕兵曹參議朴宗岳副修撰徐配修李魯述副司果尹光顔等偕入進伏上曰李基成白東運事誠極駭然文官尙不得輕易陳疏況幺麽武弁乎濟恭曰朝者小報中有知事李柱國等疏槪故意以爲等字由於與趙心泰聯名俄伏見正書朝報則李基成白東運亦與之聯錄基成輩雖有溺職之事惟當縮伏俟勘安敢自列如三司處義然哉其事雖小所關非細李基成白東運施以罷職之典疏首李柱國之使之聯銜不無所失推考警責政院之不能釐正於正書朝報亦不可無飭當該承旨從重推考何如上曰依爲之李基成白東運先罷後拿可也出擧條上命考濟恭曰一天試券極爲鍊熟可置上考矣上曰呈於一天如是根據可知其實才矣至宙字第四券濟恭曰此券亦是實才與一天相等矣考訖濟恭曰一天試券與四宙別無優劣以何券爲居首乎上曰一天雖好不無取早之嫌諸卿之意何如有隣等曰一天誠有早取之嫌矣編次記命坼榜頤之進奏曰臣所考軸又有猥雜之文自臣曹捉治何如上曰徒致屑越直入落軸可也仍命書傳敎曰三日製居首三上一生員安廷善直赴殿試之次三上幼學李鈺直赴會試之次三中生員金處巖幼學李魯敬各給二分之次三下進士沈厚鎭閔致孝李興慶幼學李得養進士朴長鉉幼學趙得永草三下幼學金處俊朴大圭鄭時綏金洪道李度英咸增文各給一分之次次上幼學宋翼亨權徹紙筆墨考例施賞仍命退諸臣以次退出
정조 13년
行都承旨金載瓚坐行左承旨李時秀坐行右承旨徐鼎修病左副承旨趙衍德坐直右副承旨李書九坐直同副承旨李家煥坐注書二員未差假注書沈象奎仕沈能迪仕直事變假注書韓翼鎭仕
정조 13년
金載瓚啓曰初一日初二日國忌齋戒正日初三日懿昭墓忌辰祭齋戒初四日初五日國忌齋戒正日相値視事頉稟之意敢啓傳曰知道
정조 13년
金載瓚啓曰御營廳將官來言今日本廳軍兵日次私習云矣敢啓傳曰知道
정조 13년
傳于金載瓚曰傳香承旨馳詣宗廟景慕宮奉審摘奸以來
정조 13년
沈象奎有頉代以趙台榮爲假注書
정조 13년
沈能迪有頉代以李垿爲假注書
정조 13년
以慶尙監司狀啓包伊兵船中路漂流另加探訪事傳于李書九曰還泊與否詳探狀聞事回諭
정조 13년
以京畿監司狀啓薦新生蛤限內不得封進惶恐待罪事傳于李書九曰勿待罪事回諭
정조 13년
以統制使啓本待用刑勘處之類條列啓聞事傳于趙衍德曰竝蕩滌事回諭當初下敎旣命三懸鈴分付則如是稽滯極爲駭然當該道臣推考他道兵水營亦有如此之弊乎一體査問可也
정조 13년
趙衍德啓曰合辭方張之時兩司無詣臺之員事甚未安文武一二所進去外未肅拜呈告人員竝卽牌招何如傳曰允
정조 13년
以獻納李太亨牌不進罷職傳旨傳于趙衍德曰只推
정조 13년
趙衍德以備邊司言啓曰湖嶺穀名相換及沿邑移貿事分付巡營統營使之往復停當而自該營從便運去勿煩各邑之意一體嚴飭何如啓依回啓施行爲旀移貿之際如有一毫貽弊之端統帥難免其責以此意嚴飭爲良如敎
정조 13년
兵曹口傳政事以任嵂爲訓鍊都監中軍
정조 13년
金載瓚以文禧廟營建廳言啓曰本廳堂上兼工曹判書臣具允鈺與監造官繕工監監役官臣趙鎭奎進詣本廟奉審則廟內外俱無頉處之意敢啓傳曰知道
정조 13년
李書九以吏曹言啓曰今此大報壇遣大臣攝行祭薦爼官預差以行副司直兪漢寧塡差矣誓戒時謂有身病不爲進參極爲未安所當重勘而本曹請推之外無他可施之罰何以爲之敢稟傳曰拿處可也
정조 13년
李書九以禮曹言啓曰來三月初十日寒食節享齊陵陵上厚陵陵上孝陵陵上長陵陵上石物塗灰及曲墻有頉處修改時齊陵厚陵兩陵本曹堂上郞廳各一員依例兼進孝陵長陵兩陵堂上郞廳各一員亦爲兼進以除廚傳之弊何如傳曰兼進不若依近例因以獻官執事中監董四陵修改處寒食祭獻官執事戶禮工堂郞中各一員塡差分進着意監董仍以此意分付吏曹可也
정조 13년
傳于趙衍德曰坐直承旨入侍
정조 13년
李家煥以宗簿提調言啓曰因全羅道礪山府居忠義李光宇場中上言有査問之命矣取見其上言則以爲乾止一山自朝家旣定東西火巢之界又置守護禁養之人而近來樵牧日尋山容童濯官吏輩恣意葬埋此無他守護之道付之監官色吏故也肇慶廟慶基殿旣有七百二十名忠義今若三分其數以二百四十名別設忠義一廳分番守直則庶有禁養之效渠以璿派後裔往來全州時實所目擊乞賜處分云矣旣非係關璿籍之事則有不敢自本寺擧行令禮曹稟處何如傳曰允
정조 13년
李書九以禮曹言啓曰因宗簿寺草記全羅道礪山府居忠義李光宇場中上言內以爲乾止山自朝家定界守護禁養禁葬而自丁亥年全州府失火之後營門斫木大則作材小則燔瓦繼以樵叟牧童斧斤日尋官吏輩恣意葬埋至有立石之塚此蓋守護之道付之監色故締結營窆無所顧忌請以肇慶廟慶基殿所屬忠義今番守直云矣乾止山守護等節本自嚴重又於壬寅年更定節目道臣與地方官春秋躬審培植松楸禁護柴木冒墾犯葬之有無頉修啓馳聞則今此上言中葬埋樵牧之說似無是理此必忠義輩欲爲圖得禁養之任憑藉作弊之計而事係莫重今旣登聞之後亦不可置而不問以其上言內辭意査問本道更加嚴飭從實狀聞後稟處何如傳曰前此申飭何如而無論渠之希覬與否如無比前茂密之效或有近又犯禁之弊則是豈申飭之本意乎所重處不可只令道伯循例狀聞從當別遣摘奸爲先以此意關問道伯使之據實狀聞可也
정조 13년
李書九以吏曹言啓曰時囚罪人具膺分揀放送旣曰有親病待其少間一兩日內下送後草記事命下矣尙州牧使具膺親病今已少間當日下送之意敢啓傳曰知道
정조 13년
趙衍德以兵曹言啓曰今番謁聖殿試武科甲科柳載春旣已借射拔去原榜目中付標以入所授紅牌令政院依例燒火之意敢啓傳曰知道
정조 13년
趙衍德以兵曹言啓曰卽接景福宮衛將牒報則衛將崔龜祥除授在外過限未上來云依例改差何如傳曰允
정조 13년
趙衍德以都摠府言啓曰卽者宣仁門近仗軍士李春三進告內本門有假章標攔入之漢云故聞甚驚駭卽爲捉入嚴棍究問則乃是前日禁漏房直隨行人河靑雲而渠之所供內有所捧錢於時房直處敢生攔入之計適得踏印破紙一片借書於帽廛洞居名不知金哥漢至有被捉無辭遲晩河靑雲令攸司從重科治臣等不能檢飭之失惶恐萬萬之意敢啓傳曰借佩漢不足責令兵曹嚴棍該門守門將亦令兵曹決棍懲礪可也
정조 13년
趙衍德以兵曹言啓曰卽聞宣仁門把守近仗軍士李春三執捉假章標攔入河靑雲爲名漢進告於摠府堂上卽爲嚴棍究問則乃是禁漏房直前日隨行者而有所捧錢於時房直潛得踏印紙片借書章標於名不知金哥漢欲爲攔入至於被捉無所遲晩云臣之常時不能檢飭不勝惶恐而闕門攔入旣係重律況且章標僞造尤萬萬痛駭同河靑雲及金哥漢罪狀竝令攸司依律嚴治何如傳曰摠府草記已處分矣
정조 13년
李書九以弘文館言啓曰新除授校理李東稷鄭致淳竝卽牌招察任何如傳曰允
정조 13년
趙衍德以備邊司言啓曰因內農圃圃民高尙崑等原情有査實以啓之命矣圃民及本圃下屬捉致本司一一對辨則圃民等以爲昨年十二月擊鼓後爲頭二名雖爲充軍刑曹回啓判付內辭敎極其嚴截科外之誅求料布之偸食結數之隱匿竝令痛禁意謂數多圃民安業資生矣不但料布結數之不爲加給渠等二十名一竝除汰本圃下吏依舊隨役新差圃民皆捧請錢二十兩或四十兩而差出惟願復屬圃役依前奉公云本圃下屬等以爲昨年圃民等擊鼓後自本圃有招問事圃民等使之來待則違拒不來不得已盡爲汰去以有根着自願之民各別擇差科外誅求之有無觀於來頭可以洞燭而料布則刑曹回啓雖以折半加給爲言本圃舊例實無猝變之路故果未免至今因循稅田則今方加給計料而積雪盡瀜之後始可尺量故姑未及擧行昨冬行査時本圃下吏四名一竝照律而役名則果未見汰所謂請錢每名八兩式以例債收捧員役八名各一兩式分用此外無他所捧云故書員及次知中官家使喚等嚴棍取招則新差圃民二十名內姜德信等十名次知中官李得元處各以請錢十兩得差朴次文等二名在番內官金益良處各以請錢十兩得差池喜成等五名以次知中官所親人得差金義喆右番內官朱道喆處請錢十兩得差金壽煥等二名以曾前圃民多有效勞而未及復屬故無請錢得差云云而請錢之竝止十兩無請錢得差萬無是理故連加棍問而一如初辭新差圃民等處亦皆嚴問而所招與圃屬等所供俱無異同矣昨年査啓判付何等嚴截而無論本圃事例之如何料布終不加數磨鍊結數亦不準數劃給此已萬萬痛駭而圃吏則照律之後依前任使圃民則因其微罪逞憾除汰而所謂新差者莫不捧賂差出其中不捧賂錢者亦必曲循顔私縱恣無嚴至於此極痛繩懲後斷不可已也當駭次知中官及左右番內官令攸司拿問嚴勘本圃下屬前此侵漁之罪姑舍勿論雖以今番所現發者言之請囑蹊逕賄賂與受狼藉難掩而初以八兩例債之說欲爲粧撰及其棍問之後始吐請錢名色者究厥罪狀節節狡惡一竝移法司照律所謂請錢及例債分付本圃一一推給至於舊圃民前後所爲太涉頑濫復屬之請尤極猥越置之何如傳曰方有廉査後處分者此草記姑置之可也
정조 13년
趙衍德以武一所試官意啓曰本所今日平明開場仍自天字鐵箭試取之意敢啓傳曰知道
정조 13년
趙衍德以武一所試官意啓曰今日本所木箭纔以畢試而應射擧子七十九人內具三矢三十七人二矢二十二人一矢十二人入格合爲七十一人而仍自天字鐵箭試取之意敢啓傳曰知道
정조 13년
趙衍德以武一所試官意啓曰今日本所鐵箭纔已畢試而應射擧子六十一人內具三矢五十五人二矢五人通計昨日入格合爲七十人而仍自天字片箭二貫革加設合四貫革試取之意敢啓傳曰知道
정조 13년
趙衍德以武一所試官意啓曰今日本所片箭纔已畢試而自天字至地字半字應射擧子七十人內邊二中三人邊一中九人入格合爲十二人而仍自天字騎芻試取之意敢啓傳曰知道
정조 13년
趙衍德以武一所試官意啓曰今日本所騎芻纔已畢試而自天字至地字半字應射擧子六十五人內二中五人一中九人入格合爲十四人而騎槍無一人應試故仍自天字鳥統二貫革加設合四貫革試取之意敢啓傳曰知道
정조 13년
趙衍德以武一所試官意啓曰今日本所鐵箭應試擧子十人內具三矢九人二矢一人入格合爲十人而天字未畢試日暮姑停之意敢啓傳曰知道
정조 13년
趙衍德以武二所試官意啓曰臣所今日平明開場自天字鐵箭仍爲試取之意敢啓傳曰知道
정조 13년
趙衍德以武二所試官意啓曰臣所今日自天字至地字半字木箭應試八十一人內三矢入格三十一人二矢入格二十九人一矢入格十一人合爲七十一人矣木箭旣已畢試鐵箭自天字仍爲試取之意敢啓傳曰知道
정조 13년
趙衍德以武二所試官意啓曰臣所鐵箭應試擧子七十一人內昨日入格二十六人今日三矢入格四十二人二矢入格二人合爲七十人矣鐵箭旣已畢試片箭自天字鱗次試取之意敢啓傳曰知道
정조 13년
趙衍德以武二所試官意啓曰臣所今日片箭應試擧子七十人內入格十人矣片箭旣已畢試騎芻自天字仍爲試取之意敢啓傳曰知道
정조 13년
趙衍德以武二所試官意啓曰臣所今日騎芻應試擧子七十人內二中入格四人一中入格十八人合爲二十二人矣騎芻今已畢試鳥銃自天字鱗次試放之意敢啓傳曰知道
정조 13년
趙衍德以武二所試官意啓曰臣所今日鐵箭應試七十一人內三矢入格二十六人未及試取四十五人矣日暮姑停之意敢啓傳曰知道
정조 13년
掌令朴鎤啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情快正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫期於得情請島置罪人趙時偉亟令王府設鞫嚴問期於得情措辭竝見上答曰不允
정조 13년
行都承旨金載瓚坐行左承旨李時秀坐行右承旨徐鼎修坐左副承旨趙衍德坐右副承旨李書九坐直同副承旨李家煥坐直注書二員未差假注書趙台榮仕沈能迪仕直事變假注書韓翼鎭仕
정조 13년
金載瓚啓曰禁衛營將官來言今日本營軍兵日次私習云矣敢啓傳曰知道
정조 13년
李家煥以吏曹言啓曰吏曹參議曺允大除拜後過三日不爲出肅依定式推考警責仍卽牌招何如傳曰允
정조 13년
金載瓚啓曰假注書李垿身病猝重勢難察任今姑改差何如傳曰允
정조 13년
金載瓚啓曰假注書李垿改差代沈能迪姑令仍察何如傳曰允
정조 13년
趙衍德啓曰西北別付料親臨試射春季朔初一日取稟事曾有定式矣今春季朔試才以何日爲之乎敢稟傳曰此是先朝受敎而久未爲之再明以後値齋日殿試不遠軫念遠人之道宜令今式年唱第明日當試取以此意分付
정조 13년
李書九以內醫院提調意啓曰依下敎別監李喆孫捉入前後作拏委折一一査問則所告內矣身隨行別監今已三年前後作拏藥房不知其數今不記某月某日指的現告而藥房前香色書員盧成大處徵索芙蓉香非止一二每當三日番次上番別監使之得來芙蓉香則矣身不得不來索於香色每番次或一二次討索實難計數若或不給則或辱說拳歐者亦非一二是白遣掌務官金進源處或求藥丸不爲順給故奪其所佩之刀給藥後還給亦或脫取其所着帽子或爲詬辱前首醫金光國在院時亦嘗求藥不給故誶語叱辱書員申翰周亦以言語相詰互相辱說矣身常來坐掌務官房以房中有失物水工裵孝得致疑於矣身故矣身與之相鬪至於水工除汰之境前後相鬪委折只此而已其外淸蘇安心等藥每每求乞而此非矣身私用多是入番時上番別監使之求得以來故矣身亦不得已有此求乞或至相鬪亦非藥爲是白乎矣事已現發罪至於此萬死無惜云本院醫官及員役等亦爲招入査問則李喆孫所供果如其言而此外求藥求香雖或有之別無鬪鬨詬辱之事有難指的以告云矣敢啓傳曰知道
정조 13년
己酉三月初一日辰時上御重熙堂右承旨入侍時右承旨徐鼎修假注書沈能迪記注官金鳳顯記事官金祖淳以次進伏訖上命鼎修讀公事書判付訖上曰明日試射時前等未設試追付者爲幾等云耶鼎修曰未及知之矣上曰然則知入可也鳳顯承命出傳還奏曰只爲一等云矣上命退諸臣以次退出
정조 13년
行都承旨金載瓚坐左承旨趙衍德坐直右承旨韓晩裕坐左副承旨李書九坐右副承旨洪仁浩坐同副承旨李家煥坐直注書二員未差假注書趙台榮仕沈能迪仕直事變假注書韓翼鎭仕
정조 13년
傳于韓晩裕曰宣傳官金益淳小布五中直赴殿試
정조 13년
傳于金載瓚曰政官牌招開政
정조 13년
李家煥啓曰吏曹判書李𡊠參判具庠牌不進推考傳旨今方捧入而開政命下之後如是違牌不卽擧行事甚未安判書李𡊠參判具庠更卽牌招何如傳曰允
정조 13년
金載瓚啓曰假注書沈能迪身病猝重勢難察任今姑改差何如傳曰允
정조 13년
有政吏批判書李𡊠進參判具庠牌不進參議未差同副承旨李家煥進以洪義浩爲校理以鄭東觀爲校理以李堉爲同義禁以愼基慶爲顯陵令以柳鼎周爲監察
정조 13년
兵批判書鄭好仁進參判金思穆入直進參議朴宗岳參知李勉兢病左承旨趙衍德進以兪恒柱爲副摠管以尹得逵爲內禁將以趙光鉉爲羽林將以金鳳延朴龍臣爲景福將以南有寬爲武兼以李長炫爲部將以申思彙爲分守門將以尹昌柱爲五衛將以金致斗爲忠翊將副司直李時秀副司果徐儒修竝單付
정조 13년
以南兵使望筒傳于趙衍德曰此時本道宜念迎送之弊待麥秋出代
정조 13년
兵曹以吳載熙爲摠戎中軍副司直單徐鼎修
정조 13년
傳于金載瓚曰左承旨右承旨許遞前望單子入之待下批牌招察任
정조 13년
承旨前望單子入之韓晩裕洪仁浩落點
정조 13년
李書九啓曰事變假注書韓翼鎭身病猝重勢難察任今姑改差何如傳曰允
정조 13년
傳于金載瓚曰禁府滯囚可悶今日捧供未肅拜判義禁許遞前望單子入之待下批牌招察任仍令議處照律
정조 13년
判義禁前望單子入之鄭一祥落點
정조 13년
李書九啓曰武二所監試官朴長卨陳疏到院而以疏代避故原疏纔以退却矣謂有情勢不爲入來肅謝自外退去事甚未安推考警責何如傳曰允
정조 13년
以大司成沈煥之陞補限內不爲設行禁推傳旨傳于金載瓚曰分揀申飭行公
정조 13년
金載瓚以禮曹言啓曰卽接莊陵參奉所報則本陵寒食祭享兩官當爲備員而同任令白大成居在平安道雲山地身病甚重上京無期云莫重祭享兩官不可不備員令白大成今姑改差其代卽令該曹口傳差出及期下送以爲備員將事之地何如傳曰他官換差上來與否令吏曹問于本道狀聞可也
정조 13년
吏曹口傳政事莊陵令白大成典籍安經心相換
정조 13년
李書九啓曰判義禁鄭一祥牌不進推考傳旨今方捧入而滯囚可悶今日捧供事命下之後如是違牌不卽擧行事甚未安更卽牌招何如傳曰允
정조 13년
傳于趙衍德曰坐直承旨與護軍尹昌柱入侍
정조 13년
傳于趙衍德曰曾經北伯人明日來待
정조 13년
李書九以兵曹言啓曰今此己酉式年武科殿試節目當爲磨鍊而凡於殿試親臨與命官草記前期稟旨後磨鍊事已爲定式矣今番則何以爲之而處所以何處擧行乎敢稟傳曰春塘臺親臨磨鍊可也
정조 13년
李書九以兵曹言啓曰都摠府草記批旨內借佩漢不足責令兵曹嚴棍該門守門將亦令兵曹決棍懲礪可也事命下矣依下敎借佩人河靑雲各別嚴棍十五度該守門將李光漸決棍十度之意敢啓傳曰知道
정조 13년
趙衍德以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 13년
趙衍德以武一所試官意啓曰今日臣所鳥銃纔已畢試而自天字至地字半字應放擧子六十七人內貫邊中二人邊二中二人貫一中四人邊一中十四人入格合爲二十二人事當仍自天字開講試取而日已昏黑不得已姑停之意敢啓傳曰知道
정조 13년
趙衍德以武一所試官意啓曰本所今日平明開場仍爲試講之意敢啓傳曰知道
정조 13년
趙衍德以武一所試官意啓曰本所今日平明開場自天字開講試取之意敢啓傳曰知道
정조 13년
趙衍德以武一所試官意啓曰今日本所試講擧子五十人內入格爲十四人而日暮姑停之意敢啓傳曰知道
정조 13년
趙衍德以武一所試官意啓曰本所應講擧子五人內入格二人昨日入格十四人合爲十六人而各技皆已畢試今方計劃修正榜目之意敢啓傳曰知道
정조 13년
趙衍德以武二所試官意啓曰臣所今日鳥銃應放擧子七十人內貫二中一人邊二中四人貫一中二人邊一中十四人合爲二十一人而鳥銃今已畢放騎槍鱗次試取無一人入格矣日暮姑停之意敢啓傳曰知道
정조 13년
趙衍德以武二所試官意啓曰臣所今日平明開場自天字仍爲試講之意敢啓傳曰知道
정조 13년
趙衍德以武二所試官意啓曰臣所今日平明開場自地字仍爲試講之意敢啓傳曰知道
정조 13년
趙衍德以武二所試官意啓曰臣所今日應講擧子四十七人內粗以上入格爲十九人未及試講十一人日暮姑停之意敢啓傳曰知道
정조 13년
趙衍德以武二所試官意啓曰臣所應講擧子四十七人內昨日入格十九人今日入格一人合爲二十人矣各技皆已畢試仍爲計劃修正榜目之意敢啓傳曰知道
정조 13년
正言李顯道啓曰臣姿性鹵鈍言辭短拙淸朝言責自知不稱而向在歲初常參不意憲臺特除之命迺在騎省入直之時倉卒之際不善周旋奏對之際有失詳審莫重臺啓竟致不停而自停生疎顚錯姑且勿論臺體壞損無復餘地況又承宣之問備大僚之請罷尙今追思尤增慙愧臺端一步便是鐵限而一念之內除敍荐降半日之間牌召三臨臣義分是懼格例莫犯雖不得不冒昧出肅而臣之情勢固自如矣連値淸齋策士之時又當試圍往役之日不敢言私今始來避所失尤大以此踪地其何可一刻晏然於臺次乎請命遞斥臣職答曰勿辭亦勿退待
정조 13년
己酉三月初二日卯時上御春塘臺西北別付料試射入侍時左承旨趙衍德假注書沈能迪記注官金鳳顯記事官金祖淳兵曹判書鄭好仁以次進伏訖上曰試射罷後未付料軍官亦爲試射可也命書榻敎曰同副承旨入侍同副承旨李家煥進伏上曰入直兵曹堂郞及入直摠管使之來待賤臣承命出傳試射罷後上敎施賞訖武士皆令招入命宣傳官李儒慶傳敎曰年前南北付料之起鬧無乃全出於爭其十窠料乎諸付料曰誠然矣又敎曰向者爭鬨在於十窠之內故至有先朝處分以試射仍爲定式矣今若十窠之外別設南料則於北料不相妨礙而爾等皆無所害乎諸付料曰北料之外又設南料則事雖兩便第若試射居首合南北而只取一人則於臣等亦爲抑鬱之端矣命諸付料退出上曰西北別付料古稱健兒今何疲殘也好仁曰聞渠輩稱冤之言古則自別付料間或出守令及防禦使多作渠輩拔身之階故西北健兒皆願入屬矣近間則銓曹收用漸不如古每都政差遣不過不願窠邊將也以此之故有身手有才藝之人擧皆謀避今此入屬者都是只望其久勤與不願窠取才及可矜薦之類故疲殘如是矣上曰可矜薦何謂也好仁曰渠輩情勢切急爲一鄕之最可矜者名之曰可矜薦齊訴於兵判而差擬於不願窠邊將矣上曰南關淸南武士之在京者爲幾人乎筵退後搜訪知數以奏可也上命書榻敎曰王大妃殿進御一錢重人蔘粟米飮自今日停止仍命退諸臣以次退出
정조 13년
己酉三月初二日申時上御誠正閣坐直承旨與加資人入侍時同副承旨李家煥假注書沈能迪編修官曺亨壽記注官金鳳顯護軍尹昌柱以次進伏訖上命昌柱奏職姓名昌柱進奏訖上曰爾之筮仕在於何年乎昌柱曰在丙寅年矣上曰爾年紀幾何昌柱曰今年爲七十三歲矣上曰有子乎昌柱曰臣無子取族子繼後矣上命書傳敎曰政官牌招開政仍命退諸臣以次退出
정조 13년
都承旨未差左承旨趙衍德坐直右承旨韓晩裕坐左副承旨李書九坐直右副承旨洪仁浩坐同副承旨李家煥坐直注書二員未差假注書趙台榮仕直徐有聞仕事變假注書李東冕仕
정조 13년
傳于韓晩裕曰傳香承旨馳詣懿昭墓奉審摘奸以來
정조 13년
傳于韓晩裕曰曾經北伯人入侍
정조 13년
傳于李書九曰都承旨許遞前望單子入之左承旨牌招入直
정조 13년
以承旨望房傳于韓晩裕曰仍
정조 13년
兵曹口傳政事副司直鄭昌順
정조 13년
假注書沈能迪改差代以徐有聞爲假注書
정조 13년
事變假注書韓翼鎭改差代以李東冕爲事變假注書
정조 13년
李書九啓曰假注書徐有聞事變假注書李東冕時無職名令該曹依例付軍職冠帶常仕何如傳曰允
정조 13년
有政吏批判書李𡊠進參判具庠牌不進參議未差同副承旨李家煥進以李勉兢爲吏曹參議李秉模爲禮曹參判金洪運爲校檢韓光近爲中學敎授故郡守李奎恒贈吏參例兼故學生李思徽贈吏議故參奉李秀蕃贈僕正黃海監司李洪載三代追贈再政以全膺舜爲咸平縣監
정조 13년
禁府啓目前五衛將李晦植原情云云傳旨內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓科場至重飭敎申嚴則渠之冒犯不但可駭而已渠不過堂上武弁兵判則大司馬也雖以兵判自己之見言之猶不敢當面咆勃況因傳敎申飭之事乎渠乃敢對兵判無難如許雖似小事所關非細渠況多年出入宣傳官之人若知小心寧有是也不可循例照律姑先放送殿試日決棍懲勵次記過待令事分付兵曹爲良如敎
정조 13년
禁府啓目前守門將李喜大原情云云問目內辭緣泛稱遲晩刑搉得情何如判付啓分揀放送爲良如敎
정조 13년
禁府啓目寧海前府使李寅燮議處云云以此照律何如判付啓依允以草記區別功議減等爲良如敎
정조 13년
禁府啓目守門將金成鉉原情云云傳旨內辭緣泛稱遲晩刑推得情何如判付啓付過放送爲良如敎
정조 13년
禁府啓目豐基兼榮川郡守韓大裕原情云云問目內辭緣泛稱遲晩刑推得情何如判付啓除刑推以本律草記勘放功議區別減等爲良如敎
정조 13년
禁府啓目長連前縣監權儐長連兼任殷栗縣監宋啓來等原情云云權儐段問目內辭緣泛稱遲晩所當請刑是白乎矣曾經侍從勿爲請刑載在大典通編議處爲白乎旀宋啓來段問目內辭緣泛稱遲晩刑推得情何如判付啓竝只以草記照律功議區別減等爲良如敎
정조 13년
禁府啓目淸安縣監李宗魯原情云云問目內辭緣泛稱遲晩刑推得情何如判付啓付過放送使之當日還官爲良如敎
정조 13년
禁府啓目紫門監監役李端亨原情云云傳旨內辭緣泛稱遲晩刑推得情何如判付啓分揀放送爲良如敎
정조 13년
禁府啓目鏡城前判官姜彝正原情云云問目內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓以草記照律功議區別減等爲良如敎
정조 13년
禁府啓目工曹佐郞沈耉賢原情云云傳旨內辭緣泛稱遲晩刑推得情何如判付啓付過放送爲良如敎
정조 13년
禁府啓目前奉常寺直長南景羲原情云云傳旨內辭緣泛稱遲晩刑推得情何如判付啓付過放送爲良如敎
정조 13년
禁府啓目前承旨南鶴聞原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓原疏呼望非不知由於生疎由於不審豈足深責於此囚而所尊者紀綱也所惜者事面也彼兩弁雖不知格例有此冒錄政院之循例呼望自有政院以後所未聞之事也問備之請竊以爲輕矣罷職放送爲良如敎
정조 13년
禁府啓目鍾城前府使柳焵李鎭復等原情云云問目內辭緣泛稱遲晩所當請刑是白乎矣曾經侍從勿爲請刑載在大典通編竝只議處何如判付啓以草記照律功議區別減等爲良如敎
정조 13년
禁府啓目監的官金光國原情云云莫重親試符同弄奸之狀反覆嚴問則全事粧撰終不直陳究厥所爲誠極痛惡刑推得情何如判付啓令兵判嚴棍二十度汰去事分付放送爲良如敎
정조 13년
禁府啓目長連兼任安岳前郡守李昌漢原情云云問目內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓以本律草記照律功議區別減等爲良如敎
정조 13년
禁府啓目薦俎官預差兪漢寧原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓以草記照律功議區別減等爲良如敎
정조 13년
禁府啓目成均館學諭方在岳原情云云傳旨內辭緣泛稱遲晩刑推得情何如判付啓以草記照律功議區別減等爲良如敎
정조 13년
禁府啓目法聖前僉使李明奎原情云云傳旨內辭緣泛稱遲晩刑推得情何如判付啓已處分分揀放送爲良如敎
정조 13년
禁府啓目武二所參試官李亨復李忠佐等原情云云傳旨內辭緣泛稱遲晩所當請刑是白乎矣曾經宣傳官都摠經歷勿爲請刑載在大典通編議處何如判付啓付過放送爲良如敎
정조 13년
禁府照目訓鍊院正李栢然矣莫重帳殿親試不卽待令極爲駭然拿問處之亦敎是白乎旀今此運穀之致敗專由人事之不藏深夜非行船之時險洋無指路之人此已萬萬可駭而至於空石之自浮尤驗斛面之不實苟非監色之從前容奸則可見裝發之初不致意顧今春窮轉甚北運纔半此不嚴懲則向後領運護送等節誰肯悉心用力終奏利涉之功也哉裝穀則太無實色吏則任落後其不能事事據此可知令該府拿問重勘爲白乎旀判付內聞其事實似非故敗以公罪勘放罪從重論杖一百收贖公罪奉敎依允爲旀功減一等爲良如敎
정조 13년
己酉三月初三日巳時上御誠正閣曾經北伯人入侍時右副承旨洪仁浩假注書沈能迪記注官金鳳顯記事官李相璜吏曹判書李𡊠禮曹判書鄭昌順以次進伏訖上曰兵曹判書入侍賤臣承命出與兵曹判書鄭好仁偕入進伏昌順曰臣方待罪禮官事係科場敢此仰達矣凡親臨之科雖命官主文本無相避之法近有一二主文之子登科者始有相避而至於他試官則初無相避故每當考試不無顧慮今番三日製時臣子之券入於臣之合考臣心驚懍尙今未已初欲請拔而猶是格外故嚴畏不敢且雖承給分之命旣令不赴恩賜則此與拔去無異第念末世科試之方不可不嚴立科條臣意則此後親臨科試雖非主文命官而相避之券如或入於應避試官之合考則拆榜後亦卽拔去使爲試官者無顧慮之心爲士子者無嫌忌之跡則似爲兩便主文命官之與士子相避亦是古無而今有則他試官合考軸嫌避之法亦何必以無於古爲嫌乎然事同創行日後大臣入侍下詢處之何如上曰命官主文相避之規不但近創其餘凡試官規避之習先朝亦有飭敎今豈可別創無前之例乎出擧條上曰今日招見卿等蓋以西北別付料事也咸鏡之北關平安之淸北則皆有料窠每月試射食料或以久勤差得邊將而南關與淸南則旣無食料之窠又無久勤之償豈無向隅之嘆乎宜有從長方便之策矣卿等皆有料量者乎好仁等曰兩道武士之南北懸殊當初設法之意雖未敢知渠輩稱冤無或爲怪宜推一視之澤誠如聖敎而其所措置之方未及商料矣上曰然則出去爛商三明日登對時稟處可也仍命吏兵判先退上曰向來到記時儒生之持入猥雜之物特令禁斷初無摘發之敎則自下捧名已是輕先旣已現發則固當入稟以待處分而旋又掩置事之顚錯姑無論外面看之似是自上特寢者然國體事面寧有如許紀綱乎由前由後承宣事誠駭然矣禮判亦應聞知矣昌順曰臣亦聞之矣上曰其時現發者果是誰某而何不稟白乎仁浩曰四人之名雖入於現告中初無問名知入之下敎故不敢仰達矣仍命曾經北伯人先退上敎昌順曰李昌會卿之妹夫乎昌順曰然矣上曰此人自爲惠郞時已知勤幹而且其爲人重厚可謂長者矣昌順曰居官時隨事殫竭亦爲見推於濟流中矣上命書傳敎曰寒食日各陵寢修改禮堂當分進判堂方帶藥院本職許遞政官牌招開政仁浩曰藥房提調鄭昌順時無職名令該曹口傳付軍職何如上曰依爲之出擧條仍命退諸臣以次退出
정조 13년
行都承旨金頤柱未肅拜左承旨趙衍德坐直右承旨韓晩裕坐直左副承旨李書九坐右副承旨洪仁浩坐同副承旨李家煥坐注書金孝建病一員未差假注書趙台榮仕徐有聞仕直事變假注書李東冕仕
정조 13년
傳于洪仁浩曰傳香承旨馳詣元陵奉審摘奸局內諸陵一體奉審以來
정조 13년
傳于李書九曰中官崔鳳佐拿處
정조 13년
以朴基豐囚單子傳于趙衍德曰依同罪他囚例以草記考律勘放
정조 13년
傳于洪仁浩曰奉審承旨入侍
정조 13년
兵曹初十日己酉式年武科殿試時原榜人規矩鐵箭三矢百步騎芻一次一中貫革五矢百三十步一巡二中柳葉箭五矢百二十步一巡一中鳥銃三柄一巡一中鞭芻一次二中講書除吳子粗以上取一技直赴殿試人規矩鐵箭三矢九十步騎芻一次一中貫革五矢百三十步一巡一中騎槍一次一中柳葉箭五矢百二十步一巡一中鳥銃三柄一巡一中鞭芻一次一中講書除吳子粗以上取一技直赴會試人規矩鐵箭三矢百十步騎芻一次二中柳葉箭五矢百二十步一巡二中講書除吳子粗以上取二技
정조 13년
韓晩裕以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 13년
韓晩裕以訓鍊都監言啓曰本局哨官南有寬遷轉代加設哨官柳鎭曄陞實之意敢啓傳曰知道
정조 13년
趙衍德以義禁府言啓曰時囚罪人李寅爕方在岳權儐宋啓來姜彝正兪漢寧柳焵李鎭復等以草記照律功議區別減等事命下矣李寅爕本府議啓內以爲北民顚連之患有南穀移轉之命則沿海護送固當十分惕念而中夜險洋不善指路致此臭載事極可駭罪方在岳傳旨內莫重課試如是不察許赴人落漏者至於三人之多事極駭然罪竝取考律文則大明律不應爲條有曰凡不應得爲而爲之事理重者杖八十大典通推斷條有曰犯私罪杖八十奪告身三等犯枉法受贓外笞杖竝收贖云矣李寅爕方在岳等各杖八十收贖奪告身三等放送而李寅爕十一代祖仁忠敵愾功臣云功減一等杖七十收贖奪告身二等放權儐宋啓來等黃海監司李敬倫狀啓內長連縣逃亡罪人史弘燁多發將差趁卽捉納之意連加嚴飭於配所官及其時兼官等處矣百日已過一向未捉其稽緩之罪令攸司稟處罪取考律文則大明律制書有違條有曰稽緩制書者一日笞五十每一日加一等罪止杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣權儐宋啓來等各杖一百收贖告身盡行追奪而權儐七代祖憘扈聖原從功臣仁城君異姓五寸親云功議各減一等杖八十收贖奪告身四等放姜彝正咸鏡道慰諭御史鄭大容上疏內列邑蟊傷之麥區別其可用不可用量宜分給之意臣旣仰陳於前冬啓本而近遣親裨遍閱倉儲則鏡城府所捧七千石穀品最惡云以今不敷之穀數近萬包之全然抛棄實係罔措歉歲還賑式例甚薄升斗皮穀雖曰精實一旬饘粥尙患難繼今以蟊傷虛穀排巡分給則饑民之顑頷就死勢所必然與其累千包之濫捧虛穀無寧一兩斛之必擇精實只爲目前充數之計不念來頭還上不勤董督致此未捧者揆以糴法誠爲駭然其罪狀令攸司稟處罪兪漢寧傳旨內大報壇攝行祭以薦俎官預差誓戒時謂有身病不爲進參極爲未安拿處罪竝取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣姜彝正韓大裕兪漢寧等各杖一百收贖告身盡行追奪而姜彝正四代祖栢年寧國原從功臣韓大裕七代祖應寅光國功臣兪漢寧祖拓基揚武原從功臣云竝功減一等各杖九十收贖奪告身四等放柳焵李鎭復等咸鏡監司李崇祜狀啓內鏡城府各年監色所逋穀物至於一千四百七石零吏奴凡民私貸反作亦爲九百六十一石零而正月至所捧爲二百九十七石零未捧爲二千七十一石零當初逋欠始自己亥而前後邑倅矇不覺察一未査出其不職之失在所難逭庚子府使柳焵丙午府使李鎭復等竝令攸司稟處罪取考律文則大明律錢糧互相覺察條凡倉庫庫子官吏皆得互相覺察係官錢糧已出倉庫而失覺察者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣柳焵李鎭復等杖一百收贖告身盡行追奪而柳焵七代祖永慶扈聖功臣全昌尉五寸親云功議各減一等杖八十收贖奪告身三等放李鎭復麟坪大君四寸親云議減一等杖九十收贖奪告身四等放李昌漢黃海監司李敬倫狀啓內長連縣逃亡罪人史弘燁多發將差趁卽捉納之意連加嚴飭於配所官及其時兼官等處矣特敎寬假恩出格外而百日已過一向未捉當日兼務之擧行雖屬前郡守時見今捉納之過限旣在時郡守時則不勤督飭之失不可無警其罪狀令攸司稟處咸鏡監司李崇祜狀啓內鍾城府各年監色所逋穀物至於一千四百七石零吏奴凡民私貸反作亦爲九百六十一石零而正月至所捧爲二百九十七石零未捧爲二千七十一石零當初逋欠始自己亥而前後邑倅矇不覺察一未査出其不職之失在所難逭甲辰府使李昌漢罪狀令攸司稟處罪取考律文則大明律制書有違條有曰稽緩制書者一日笞五十每一日加一等罪止杖一百錢糧互相覺察條有曰凡倉庫庫子官吏皆得互相覺察係官錢粮已出倉庫而失覺察者杖一百各例有曰二罪俱發罪各等者從一科斷大典通編推斷條有犯私罪杖一百決杖告身盡行追奪雜令條有曰王府決杖者代以金贖云矣李昌漢從一科斷杖一百收贖告身盡行追奪而李昌漢祖彦紀保社原從功臣海嵩尉異姓五寸親云功議各減一等杖八十收贖奪告身三等放送何如傳曰允
정조 13년
己酉三月初四日酉時上御重熙堂奉審承旨入侍時左副承旨李書九假注書徐有聞記注官金鳳顯記事官李相璜以次進伏訖上曰本陵及局內諸陵皆奉審乎書九曰臣馳詣本陵奉審後仍詣局內諸陵一體奉審而皆無頉矣命退承史以次退出
정조 13년
行都承旨金憙齋宿左承旨趙衍德齋宿右承旨韓晩裕齋直左副承旨李書九齋宿右副承旨洪仁浩齋宿同副承旨李家煥齋直注書二員未差假注書趙台榮齋宿沈象奎齋直事變假注書李東冕仕
정조 13년
上詣摛文院入堂內後內閣政院玉堂藥房口傳問安答曰知道
정조 13년
李家煥啓曰吏曹參議李勉兢除拜後過三日不爲出肅依定武推考警責仍卽牌招察任何如傳曰允
정조 13년
韓晩裕啓曰明日大報壇節祭齋戒相値視事頉稟之意敢啓傳曰知道
정조 13년
李書九啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 13년
趙衍德啓曰判府事徐命善領敦寧洪樂性判府事李福源金熤左議政李性源爲承候來待矣傳曰入侍
정조 13년
趙衍德啓曰時原任閣臣爲承候來待矣傳曰入侍
정조 13년
趙衍德啓曰今日齋宿時承旨當爲備員都承旨金頤柱不爲仕進所當牌招而拘於廳規不得請牌何以爲之敢稟傳曰牌招
정조 13년
趙衍德啓曰今日齋宿時承旨不可不備員都承旨金頤柱牌不進所當更請牌招而拘於廳規不得請牌何以爲之敢稟傳曰許遞前望單子入之待下批牌招察任
정조 13년
都承旨前望單子入之金熹落點
정조 13년
韓晩裕啓曰假注書徐有聞身病猝重勢難察任今姑改差何如傳曰允
정조 13년
傳于金熹曰發遣吏郞諸執事淸齋與否摘奸以來
정조 13년
洪仁浩以義禁府言啓曰時囚罪人朴基豐依同罪他囚例以草記考律勘放事命下矣朴基豐傳旨內定配罪人金汝凡之逃躱今又過限尙未捕捉令該府拿問處之罪取考律文則大明律制書有違條有曰稽緩制書者一日笞五十每日加一等罪止杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣朴基豐杖一百收贖告身盡行追奪放送何如傳曰允如有功議各減一等
정조 13년
己酉三月初五日卯時上御誠正閣時原任大臣閣臣承候入侍時同副承旨李家煥假注書趙台榮記注官金鳳顯記事官李相璜判府事徐命善李福源金熤左議政李性源一提學金鍾秀原任直提學鄭民始檢校直提學徐有防原任直提學李秉模直提學金憙檢校直閣徐鼎修原任直閣鄭東浚待敎金祖淳以次進伏訖命善等曰日寒猶峭雨餘陰濕此時聖體若何上曰一樣矣命善等曰寢睡水剌之節亦何如上曰近果善過矣命善等曰王大妃殿氣候若何上曰一樣矣命善等曰惠慶宮氣候若何上曰一樣矣熤曰中宮殿湯劑繼進之後諸節漸臻復常乎上曰藥力甚微責効尙遲欲用峻劑兼補元氣矣命善曰近接朝報則藥房啓辭中有進詣別入直句語此是前所未有之事所見如何矣上曰卿言誠然此後刪去此句折可也熤曰賤疾長仍有難周旋於議藥之班亟賜體諒是所望也上曰當許副矣命書傳敎曰金判府事兼帶藥院之任今姑許副又命書傳敎曰左相爲藥院都提擧上曰右相何當入來乎性源曰食後似入來矣命善曰領敦寧今方來詣賓廳而病難陞降不得同入矣上敎福源曰向聞卿有所愼症亦不輕云故予庸深慮矣旋聞幸行時祗迎於郊外云果然否福源曰伊時則賤疾稍愈矣上曰一二所會講姑未畢試乎命善曰明間畢講云矣上曰文科放榜後以李來鉉爲史官傳諭李判府回還之路日子可以相當耶命善曰放榜後翌日卽爲注書使之下送則可以往及於遠程矣上曰子爲史官往迎中路事甚榮貴矣命善等曰雖在聽聞極爲榮貴矣性源曰日前武臣堂上疏槪事誠怪駭矣上曰此雖謂之變怪可也以武臣忠翊副司果之類焉有出疏槪之擧乎伊日右相請罪只止罷推故深庸慨然矣雖玉堂名官兼帶宣傳官則例不得陳疏況武臣之司果乎至於洪文泳林道浩以堂堂淸銜之文官聯參於李基成白東運名下豈不萬萬羞愧乎昔有以文臣入於蔭宰疏下至被人言比諸此事亦不成說向來甲辰夏備堂之疏攻右相也以復賊爲疏頭諸宰聯名其下顧今卿宰想必靦顔右相宜懲其事以正此俗而今以罷推止於論勘實爲嘅歎且聞爲大將者凡於公會無難懸病云此亦怪駭矣命善曰近來武臣如有小事或陳疏又懸病看作例事是甚駭痛矣上曰卿言果然矣欲全保武將則卿等善爲操制也性源曰月前武試官等聯名疏誠一無前之妄擧矣兩武臣方在拿處中自當照法勘處而兩文臣事亦甚慨然矣曾聞以名官之爲蔭宰疏下至有人言況武將疏下乎貽羞損體莫此爲甚臣謂參考官洪文泳林道浩亟施譴罷之典以示警礪之意宜矣上曰依爲之出擧條命大臣以下先退命書傳敎曰皇壇祭享雖未親行明日望位禮則依昨年例爲之齋宿處所以摛文院爲之今日申後當出宮以此分付上曰右副承旨入侍出榻敎賤臣出傳右副承旨洪仁浩進伏命書傳敎曰今日齋宿時侍衛別雲劍外只以入直擧行事分付又命書榻敎曰今日齋宿時挾輦軍金虎門軍六十名槍劍軍置之明日亦依此擧行命退承史以次退出
정조 13년
己酉三月初五日申時上詣摛文院齋宿入侍時行都承旨金憙左承旨趙衍德右承旨韓晩裕左副承旨李書九右副承旨洪仁浩同副承旨李家煥假注書趙台榮沈象奎一提學金鍾秀檢校直提學徐有防檢校直閣徐鼎修原任直閣鄭東浚待敎金祖淳以次侍立上具翼善冠黑圓領袍乘輿出協陽門由進善門詣摛文院降輿陞座上曰左相及曾經北伯人兵曹判書入侍台榮承命出與左議政李性源曾經北伯行副司直鄭昌順吏曹判書李𡊠行副司直鄭民始兵曹判書鄭好仁偕入進伏性源曰日氣陰濕夕間聖體若何上曰一樣矣上曰別付料事兵判已遍問西北武士處乎好仁曰臣俄果招致武士四十餘人宣布聖意探問事情則渠輩擧皆感祝而以爲武士中或有求仕而上京者又有赴擧而落榜者難以久淹旅寓皆卽還爲下去今其仍留者只別付料云矣上曰昔則武土抄上各盡審愼故人多可用兵房及掌務官皆出此中至如閫帥守令亦或有歷陞而爲今則抄上者不甚掄揀膺選者無堪取用甚是可悶矣自今嚴立保薦之法各其本邑抄出可用人送于監兵營更加精抄以上則似有實效卿等各陳意見可也民始曰北民所願只在僉萬戶而當初創設別付料出於慰悅之聖意今若加出付料十餘窠使之應射付料則可以慰其情副其願而第近來抄上之法漸至解弛或有顔私而入選故所以實效之難期也今依聖敎嚴立薦法則似無私濫之患矣𡊠曰若嚴立薦法則自去濫抄之弊亦無冒選之類而加出料窠使之試才許赴則誠好矣昌順曰須先嚴立薦法然後可期抄上之得人矣鍾秀曰諸臣所奏誠得宜若有料窠區得之路多多益善矣上曰料窠自兵曹有區得之路耶好仁曰本曹料窠亦多苟艱猝難變通矣上曰區處便宜姑未詳議乎好仁曰果未爛商議定矣上曰別付料節目持來台榮承命出回奏曰在於龍虎營故今將持來云矣上曰今日卽齋日有難傳敎卿等退去藥院爛議歸一後日登對時稟處可也命書傳敎曰參下檢書官遷轉尙無朔數自本閣參考磨鍊定式以聞事分付命大臣以下先退日暮時至上曰懸燈取稟依例爲之侍衛承史皆權退只軍士房承旨留在作門內可也諸臣退出
정조 13년
行都承旨金憙坐行左承旨兪恒柱坐直右承旨趙衍德坐左副承旨金光默坐右副承旨洪仁浩坐直同副承旨未差注書二員未差假注書李東冕仕直一員未差事變假注書未差
정조 13년
洪仁浩啓曰明日常參經筵取稟傳曰停
정조 13년
兪恒柱啓曰禁衛營將官來言今日本營軍兵日次私習云矣敢啓傳曰知道
정조 13년
兪恒柱啓曰御營廳將官來言今日本營軍兵日次私習云矣敢啓傳曰知道
정조 13년
以參試官尹光顔牌不進罷職傳旨傳于兪恒柱曰只推
정조 13년
金憙啓曰假注書沈象奎時無職名令該曹依例付軍職冠帶常仕何如傳曰允
정조 13년
金憙啓曰假注書沈象奎身病猝重勢難察任今姑改差何如傳曰允
정조 13년
傳于金光默曰當該注書爲先汰去令該府拿處上注書一體先汰後拿
정조 13년
沈象奎拿處代以李東冕爲假注書
정조 13년
趙台榮拿處代以韓翼鎭爲假注書
정조 13년
傳于金憙曰政官牌招開政
정조 13년
金光默以禮曹言啓曰今此式年文科會試試官當爲磨鍊而判書李秉模削職參議洪文泳罷職不得備員合有變通之道判書參議未差之代今日政差出令政院待下批稟旨牌招擧行之地何如傳曰允
정조 13년
以京畿監司啓本交河郡士庶年八十以上三經行幸人職姓名開錄事傳于洪仁浩曰今日政下批
정조 13년
有政吏批判書李𡊠進參判具庠牌不進參議李勉兢進右副承旨洪仁浩進以鄭福煥爲副校理吳載純爲禮曹判書李敬一爲禮曹參議李翼晉爲兵曹參知金致恒爲典籍洪履簡爲徽陵參奉沈喜永爲榮川郡守李殷模爲殷栗縣監
정조 13년
兵批判書鄭好仁參判金思穆病參議朴宗岳進參知未差左副承旨申耆進副司直金頤柱金載瓚竝單付訓鍊主簿單金九大
정조 13년
承旨前望單子入之兪恒柱尹㬦落點
정조 13년
洪仁浩啓曰新除授承旨尹㬦方在奪告身中何以爲之敢稟傳曰許遞前望單子入之待下批牌招察任
정조 13년
咸鏡監司狀啓去二月令薦新生松魚節序差早限內不得封進惶恐待罪事傳于洪仁浩曰勿待罪事回諭
정조 13년
以全羅監司狀啓前判書鄭枋卒逝事傳于金憙曰自在宮筵知其人今作古人殊庸嗟惜令本道別給賻需事回諭致祭不必下送禮官以致久滯仍令本道葬前設行祭文下送以守令察訪中參上人差定事亦爲回諭
정조 13년
金憙以禮曹言啓曰今此式年文科殿試節目當爲磨鍊而凡於殿試親臨與命官前期草記稟旨後擧行事曾有定式矣今番則何以爲之而處所以何處爲之乎敢稟傳曰以親臨磨鍊處所以仁政殿爲之可也
정조 13년
兪恒柱以禮曹言啓曰卽接四館所所報則今番三日製入格幼學任㸁進士安廷善直赴殿試事命下而依例許赴事報來矣幼學任㸁進士安廷善許赴於今式年文科殿試何如傳曰允
정조 13년
兪恒柱以禮曹言啓曰今此己酉式年文科會試試官今方磨鍊而二品以上及堂下可擬之人乏少依近例以堂上官通融備擬以入之意敢啓傳曰知道
정조 13년
兪恒柱以弘文館言啓曰本館上番闕直事甚未安修撰李敬五副修撰李魯述徐配修竝卽牌招以爲推移姑陞入直之地何如傳曰允
정조 13년
洪仁浩以吏曹言啓曰今此寒食祭獻官中時無職名人員令該曹口傳付軍職何如傳曰允
정조 13년
洪仁浩以吏曹言啓曰今此宗廟各陵園墓寒食祭獻官及諸執事當爲分排而無以推移刑官及司饔院訓鍊院官員依例通融塡差之意敢啓傳曰知道
정조 13년
兪恒柱以兵曹言啓曰依下敎侍衛禁軍及武藝別監內吹兼內吹近仗軍士等處設粥以饋之意敢啓傳曰知道
정조 13년
趙衍德以訓鍊都監言啓曰依下敎挾輦軍及兼內吹等處設粥分饋之意敢啓傳曰知道
정조 13년
兪恒柱以壯勇營言啓曰依下敎將校軍兵等處饋粥次磨鍊分給之意敢啓傳曰知道
정조 13년
持平韓用龜啓曰臣姿性庸愚情踪危蹙三司淸顯之職夫豈有一分堪承之望而向來館銜之暫膺日前見職之冒出祗緣滾急之會非爲蹲仍之計而跡涉放倒心切愧悚且臣於本院旣經掌憲揆以公法宜卽引遞而除旨適値日暮監試義急往役雖不得不黽勉承當而反顧恧縮如無容措自來情勢旣難冒據目下格例又係必遞臣何敢晏然於臺次乎請命遞斥臣職答曰依啓
정조 13년
己酉三月初六日卯時上詣皇壇望位禮入侍時行都承旨金憙左承旨趙衍德右承旨韓晩裕左副承旨李書九右副承旨洪仁浩同副承旨李家煥假注書趙台榮沈象奎記注官金鳳顯記事官李相璜檢校直提學徐有防檢校直閣徐鼎修待敎金祖淳俱以黑團領以次侍立上具翼善冠衮龍袍乘輿出摛文院上曰望位禮時當用絳紗袍而昨日儀註以衮袍磨鍊是何故也晩裕曰誤聽司謁之言如是磨鍊以入矣上曰殿廟酌獻禮時皆用絳紗袍今此望位禮與酌獻禮無異推此儀式可以知得承旨雖或誤爲知委該曹如是擧行誠怪駭矣今雖欲改具絳袍而旣以衮袍磨鍊則諸臣朝服似不來待且聞板位排設於冽泉門外今復移設亦涉如何矣駕由明禮門詣朝宗門降輿詣板位行四拜禮還出朝宗門乘輿命書傳敎曰今番禮房與禮曹擧行萬萬駭然當初儀註之非親享而出還宮時服色誤以絳紗袍磨鍊及其提敎之後竝與行禮服色而用衮袍出宮臨時始知如是磨鍊不得如儀行禮所重之關係果何如豈可以尋常薄勘懲勵當該禮曹判書亟施削職之典名以承宣則豈不知該曹連有做錯而默無一言反有誤傳之失當該承旨亦施不敍之典駕入集祥門還內諸臣退出
정조 13년
己酉三月初六日巳時上御重熙堂左副承旨與守門將金九大入侍時左副承旨趙衍德假注書沈象奎記事官李相璜金祖淳守門將金九大以次進伏訖上問九大曰汝年紀幾何九大曰七十八矣上曰筋力何如九大曰近益衰朽矣上曰汝以守門將落仕今爲幾年九大曰已四十年矣上曰其時緣何落仕九大曰薦下可否不純以薦主罷職矣上曰汝上來後政院未爲提稟故不得卽爲招見矣見今留寓何處九大曰姑接定平邸人家矣上曰今日政除汝加設訓鍊主簿汝能奉職否九大曰謹當勉力奉職矣上曰金九大今日政訓鍊主簿加設擬入事分付兵曹賤臣承命出分付上曰留院公事入之出榻敎又命書傳敎曰寒食祭官塡差生畫及文武殿試試官排擬苟難云卿宰侍從堂上堂下罷削人員竝敍用上曰如李秉模韓晩裕罷削屬耳勿令混同書入事分付賤臣承命出分付上曰禮判望筒催促又命書傳敎曰昨旣換房則雖緣生疏見儀註不卽提稟當該承旨遞差上曰承旨前望單子入之待下批牌招察任出榻敎又命書傳敎曰日昨欲爲下敎而時値坐齋事屬汗漫姑且泯然矣無論館學與方外疏若於齋日封章到闕下入送大槪則自下往復使之過齋來呈自是不易之規也非三司言事之疏而捧留啓板自有銀臺以來所未有之事且況旣留院中又不書出於朝紙尤沒着落以此以彼承宣事難免溺職該房承旨罷職其時在院承旨一倂從重推考雖以館儒言之身居首善之地固宜謹守成憲而已初何必齋日來呈又何不姑退以竢自歸於承旨館儒兩失之科乎矯非之擧不容但已館中事齋任主張當該太學掌色停擧此後一遵館規院例無敢違越事載之該房故事太學成憲上曰注書出去招致太學書吏守僕原疏則留中事分付而若或潛出傍草致有傳布之事則書吏守僕當爲嚴刑定配以此意亦爲分付賤臣承命出分付命退諸臣以次退出
정조 13년
己酉三月初六日酉時上御重熙堂坐直承旨入侍時右副承旨洪仁浩假注書沈象奎記注官金鳳顯記事官李相璜以次進伏訖上曰入侍注書爲誰仁浩曰代望未爲點下故汰去注書仍爲入侍矣上曰傳旨抄出出自誰手仁浩曰前則承旨親自抄出矣近乃委於院吏之手便成謬例聞已七八年之久矣上曰是豈成說乎此後則承旨必手抄以下而抄草則毋令遺失以爲他日憑考之地若或更以抄下之誤而致有如今番之事則抄下承旨當被重勘矣命書傳敎曰西北別付料之當初設置蓋出於懷綏遠人奬勸才藝之聖意而限以江邊關北者以其地之尤踔遠也然西北兩道俱是邊服隔遠京輦則懷綏其人獎勸其才宜無南北之分北付料之限以龍興以北西付料之限以中山各邑者亦可見南之不可偏廢也間因北關人之紛拏雖以鎭定之意革罷南關而仰覩先朝處分傳敎深有眷眷於南關武士者則以予繼述之意宜有仰體之道況聞南關之人一自付料革罷之後拔身無階蓄才無用自暴自棄擧有虛老之歎至於西之淸南亦稱弓馬之鄕而末由薦拔同歸枯黃北是興王之地西乃尙武之處國家之視西北爲何如而常時旣不能奬拔緩急亦何以得力乎且以西北文官之積年沈屈連命疏通文臣如此則武士亦豈可不念特引龍興以北中山各邑之舊規淸南關北別設付料以爲收拾激勸之方政合一視之道予志先定僉議亦同但設置有先後之別邊遠有內外之異不必一遵江邊關北之例其抄上付料之數比原付料各取其半合爲一廳久勤邊將亦令間都政差遣以此定式應行條件先令兵判及曾經道伯依原節目例成出節目就議大臣後以啓至若本道抄上該曹付料之際或有猥雜圖囑之弊是豈朝家特設之本意乎凡於抄擇之時或以身手才諝或以膂力技藝守令先爲選揀兵使次又試閱仍令道臣各別考察上送該曹試才付料親臨試射時試記名下懸錄薦主姓名如是而有循私不公之事竝當重勘以此嚴立科條人材之多寡雖隨地之大小而若不逐邑定額則僻邑小縣似不無獨漏之慮亦令兵判往復兩道道帥臣以邑大小量定額數竝載之節目今予此擧豈但爲一時慰悅之意而已哉因此而人材可以收用武技可以興起付料與久勤之外旣有親臨別試射之規無論南北果有人材之拔萃者武技之超等者當不惜不拘別般奬用令道臣先以此意曉諭道內俾有感激自勵之效書已上曰明日廳坐發牌備邊郞將此傳敎傳于大臣使之卽速行關俾無遲滯之弊可也命退諸臣退出
정조 13년
行都承旨金憙呈辭在外行左承旨兪恒柱坐直右承旨金光默坐直左副承旨洪仁浩坐右副承旨李敬一未肅拜同副承旨申耆坐注書二員未差假注書白慶楷仕直徐有聞仕事變假注書尹寅基仕
정조 13년
金光默以都摠府言啓曰今日入直內三廳武兼禁軍及軍兵等中日習射請出標信傳曰知道
정조 13년
洪仁浩啓曰合辭方張之時兩司無詣臺之員事甚未安試所進去外未肅拜呈告人員竝卽牌招何如傳曰允
정조 13년
兪恒柱啓曰明日再明日昭寧園忌辰齋戒正月初十日殿試相値視事頉稟之意敢啓傳曰知道
정조 13년
金光默啓曰來十一日朝參日次矣敢稟傳曰停
정조 13년
兪恒柱啓曰來十一日輪對日次矣敢稟傳曰爲之
정조 13년
金光默啓曰禁衛營將官來言今日本營軍兵日次私習云矣敢啓傳曰知道
정조 13년
金光默啓曰御營廳將官來言今日本廳軍兵日次私習云矣敢啓傳曰知道
정조 13년
兪恒柱啓曰吏曹假郞廳來言御覽官案修整次請出矣敢啓傳曰知道
정조 13년
金光默啓曰今此統制使申應周密符單子以第二十符受點而拆見密符封則二十符兼摠戎使金鍾秀已爲受去矣而密符單子改修正以入而莫重密符單子有此大段做錯臣之不能致察誠極惶悚當該注書所當重勘而本院請推之外無他可施之罰何以爲之敢稟傳曰近來院規無事不掃地而此一款尤可謂愈往愈奇當該注書爲先削職承旨雖非所關循例捧入亦極駭然先遞差後禁推
정조 13년
傳于金光默曰左承旨入侍
정조 13년
兪恒柱啓曰吏曹判書李𡊠參判具庠參議李勉兢牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 13년
以吏曹參議李勉兢牌不進罷職傳旨傳于金光默曰只推
정조 13년
金光默以弘文館言啓曰本館上番闕直事甚未安今日政新除授玉堂待下批仍卽牌招以爲推移姑陞入直之地何如傳曰允
정조 13년
金光默以兵曹言啓曰曹司五衛將申光履五衛將趙雲慶俱以身病猝重時月之內無望供職呈狀乞遞宿衛輪番之任不宜久曠竝今姑改差何如傳曰允
정조 13년
洪仁浩以兵曹言啓曰同知中樞府使申思億老病沈重時月之內無望供職呈狀乞遞西樞雖是閑局不可一向虛帶今姑改差何如傳曰允
정조 13년
有政吏批判書李𡊠參判具庠進參議李勉兢牌不進右承旨金光默進李身晦爲執義權裕爲司諫鄭來百爲持平李遇濟爲修撰李東稷爲副修撰金履正爲禮曹參議任希鎭爲獻陵令
정조 13년
兵批判書鄭好仁進參判金思穆病參議朴宗岳差祭參知李翼晉入直進行左承旨兪恒柱進以李聖圭爲知事李時秀爲副摠管李漢一爲曹司五衛將李弼培金夢彩爲五衛將尹宇大爲全羅監營中軍金興祥爲舊所非浦別將林亨德爲南村別將崔挺彬爲文殊山城別將梁祖謙爲永登萬戶尹得逵爲慶尙右兵使邊慶遇爲忠淸兵使柳文植爲忠淸水使楸仇非權管單金鼎周同知單金鳳延副司直金履素沈豐之宋載經趙心泰閔台爀曺允大宋鍈韓用龜副司果韓光近吳應常
정조 13년
備忘記統制使申應周下直長弓一張長箭一部片箭一部筒兒一箇賜給
정조 13년
事變假注書李東冕陞付代以尹寅基爲事變假注書
정조 13년
韓翼鎭在外代以白慶楷爲假注書
정조 13년
承旨前望單子入之申耆李敬一落點
정조 13년
以趙台榮沈象奎囚單子傳于洪仁浩曰付過放送
정조 13년
以南憲喆拿處傳旨傳于洪仁浩曰年旣老矣春寒若此特爲分揀
정조 13년
以趙衍德囚單子傳于金光默曰分揀放送
정조 13년
李東冕削職代以徐有聞爲假注書
정조 13년
金光默啓曰假注書徐有聞時無職名令該曹依例付軍職冠帶常仕何如傳曰允
정조 13년
傳于兪恒柱曰科次入侍
정조 13년
以忠淸監司狀啓還穀留庫中加分令廟堂稟處事傳于金光默曰依狀請施行事回諭
정조 13년
金光默以弘文館言啓曰新除授副校理尹羽烈時在京畿富平地鄭福煥時在全羅道昌平地經筵入番事緊請竝斯速乘馹上來事下諭傳曰依啓
정조 13년
兪恒柱以禮曹言啓曰卽接順康園守奉官所報則今三月初十日本園寒食祭享時兩官當爲備員而守奉官一員有闕未差云莫重祭享兩官不可不備守奉官有闕之代卽令該曹口傳差出以爲備員將事之地何如傳曰允
정조 13년
洪仁浩以戶曹言啓曰西部龍山坊孔德里居幼學宋潾與前府使洪配浩土地相訟事其永賣權賣委折新買人海州居鄭東有家所在文券取來考閱後決處之意草記蒙允矣轉賣文券今纔來到而所見存者只是田在圖形京兆立旨及鄭哥處永賣文書一張而已宋潾之於洪家所賣時文書壬辰年時入於回祿中云權賣永賣今無考據之道而大抵田畓權賣之規本文記則本主次知只以權賣還退等說成出時文記而宋潾則稱以本無本文記云者已涉可疑丙子之於今年爲三十四年之久而田在洪家時默無一言到今轉賣之後必欲還退者蓋以洪家則買取厥土仍令宋潾爲作者而鄭哥轉賣後換易作者而使宋潾不得耕食之致云揆以訟理則文券旣無永賣權賣之可以區別者事又在於小限三十年之外所當嚴飭猥屑之罪直置勿施之科而以宋潾視洪家不無强弱之別土地則依其願從時價還退科治一款今姑參酌何如傳曰允
정조 13년
金光默以兵曹言啓曰禁府啓目判付內監的官金光國令兵曹嚴棍二十度汰去分付放送事命下矣依下敎監的官金光國嚴棍二十度後汰去放送之意敢啓傳曰知道
정조 13년
金光默以賑恤廳言啓曰中部昌廛行廊契任掌金壽才所居里中得二七日許遺棄男兒良女徐召史欲爲乳養貧不自食願爲受料告于中部自該部今月初七日牒呈依節目給料使之乳養之意敢啓傳曰知道
정조 13년
金光默以禁衛營言啓曰本營騎士別將申瞮身病猝重勢難察任改差何如傳曰允
정조 13년
金光默以禁衛營言啓曰本營分授昭義門北邊體城七間許頹圮處今三月初八日始役改築之意敢啓傳曰知道
정조 13년
金光默以義禁府言啓曰朴基豐杖一百收贖告身盡行追奪事照律草記批旨內如有功議各減一等事命下矣朴基豐十三代祖仲孫靖難功臣云功減一等杖九十收贖奪告身四等之意敢啓傳曰知道
정조 13년
吏曹啓目粘連觀此知敦寧府事宋載經上疏則以爲臣旣無敦寧亟賜鐫改亦爲白有臥乎所旣無敦寧則揆以格例不可仍置似當許遞是白乎矣重臣所帶之職遞仍當否臣曹不敢擅便上裁何如判付啓依回啓施行爲良如敎
정조 13년
刑曹啓目粘連殺獄罪人車北實獄事云云黃悅金是北實之妻姪且有七八年收養之情則極意毆踢至於殺死若路人之爲實是常情之外是如乎道啓之以其情跡去詞證實因三條設疑論列儘有意見終非審克之道更令道臣詳査論理啓聞後稟處何如判付啓三條疑端道啓儘有意見況屍帳痕損不襯於實因斷定此非疑獄而何至於致死之前被打已過旬餘自力往來於百餘里地此又疑中之疑也罪疑惟輕政爲此獄準備語白川郡殺獄罪人車北實令道伯減死酌決事分付爲良如敎